[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Amrywiol. Barod am newid. Partneriaid cyfartal."}, {"text_idx": "#000008", "text": "Rydyn ni wedi bod yn gweithio gyda\u2019n haelodau a\u2019n partneriaid i feddwl am beth all pob un ohonom ni ei wneud yn ystod y bum mlynedd nesaf i fynd ati\u2019n gadarnhaol i lunio dyfodol gwell i Gymru."}, {"text_idx": "#000009", "text": "Mae pobl yng Nghymru bob amser wedi dod ynghyd o\u2019u gwirfodd pan maen nhw eisiau gwneud gwahaniaeth. Heddiw, mae gan Gymru filoedd o fudiadau gwirfoddol, yn cynnwys pobl gyffredin sy\u2019n cymryd camau bach i bob golwg, sy\u2019n arwain at wahaniaeth enfawr."}, {"text_idx": "#000010", "text": "Ond rydyn ni\u2019n gwybod bod y blynyddoedd diwethaf wedi bod yn anodd tu hwnt i bobl yng Nghymru a thu hwnt. Mae mudiadau gwirfoddol wedi wynebu adegau anodd. Rydyn ni wedi profi effeithiau\u2019r pandemig, y newid yn yr hinsawdd a\u2019r anghydraddoldebau cynyddol, ac mae newidiadau a heriau mawr o\u2019n blaenau."}, {"text_idx": "#000011", "text": "I oresgyn yr heriau hyn, mae angen i fudiadau gwirfoddol ddod ynghyd, trefnu ac edrych ymlaen er mwyn paratoi ar gyfer y dyfodol. Dyma pam y ffurfiwyd CGGC yr holl flynyddoedd hynny yn o\u0302l, er mwyn galluogi mudiadau gwirfoddol yng Nghymru i wneud mwy o wahaniaeth gyda\u2019i gilydd."}, {"text_idx": "#000012", "text": "I wneud yn siw\u0302r y gall pob un ohonom ni wynebu heriau heddiw, rydym ni wedi bod yn gweithio gyda\u2019n staff a\u2019n haelodau. Gyda\u2019n gilydd, rydyn ni wedi bod yn meddwl am yr hyn y gallwn ni ei wneud yn ystod y bum mlynedd nesaf i lunio dyfodol gwell ar gyfer Cymru, a hynny mewn modd cadarnhaol."}, {"text_idx": "#000013", "text": "Rydyn ni eisiau gweithredu nawr i greu dyfodol lle mae mudiadau gwirfoddol a gwirfoddoli yn ffynnu ledled Cymru, gan wella llesiant pawb."}, {"text_idx": "#000014", "text": "Rydym yn credu i lwyddo, bydd angen i\u2019n sector fod yn amrywiol, yn barod i newid, ac i fod yn bartneriaid cyfartal mewn gwella llesiant yng Nghymru ..."}, {"text_idx": "#000015", "text": "...lle y caiff cyfraniad pawb ei werthfawrogi, a lle gall pawb ddod ynghyd i helpu i wireddu pethau."}, {"text_idx": "#000016", "text": "Dyma beth fyddwn ni\u2019n canolbwyntio arno yn ystod y bum mlynedd nesaf, ond allwn ni ddim gwneud hyn ar ein pennau ein hunain. Rydym yn galw ar ein holl aelodau a\u2019n partneriaid i chwarae ei ran i\u2019n galluogi ni i wneud mwy o wahaniaeth gyda\u2019n gilydd."}, {"text_idx": "#000025", "text": "Ymunwch a\u0302 ni ar y cyfryngau cymdeithasol"}]